An yi maulidin Khatama na Sayyidah Zahra[SA] a garin Sakkwato……… | Harkar Musulunci
Gida Labarai An yi maulidin Khatama na Sayyidah Zahra a garin Sakkwato………
An yi maulidin Khatama na Sayyidah Zahra[SA] a garin Sakkwato………
Kamar yadda aka dade ana sanarwar cewa ranar Yau Jum’a 16/3/2018 ‘Yan uwa Musulmi Almajiran Sayyid Ibrahim Yaqoub Alzakzaky na Da’irar Sakkwato zasu gabatar da Hatamar Maulidin Sayyida Zahara (s.a). Maulidin wanda aka saba gabatarwa a kowace Shekara bayan kammala bukukuwan Maulidin da ake ta gabatarwa tun bayan kamawar wannan watan wanda ya kasance ranar haihuwar ita Sayyida ta kasance a cikin wannan watan mai falala da tarin albaraka.
Sayyid Badamasi Yaqoub shi ne babban bako a gurin wanda kuma yake kane ne ga Sayyid Zakzaky (H). Haka kuma kamar yadda zaku iya gani a cikin Fotuna akwai muhimman abubuwa dadaman gaske na burgewa/kayatarwa da aka tanadar kuma za’a gabatar duk gurin wannan Walimar ta Hatama, daga ciki kuwa harda rarraba Kyaututtuka ga wadansu bayin Allah mabukata da kuma wadansu muhimman Kyaututtukan karramawa tareda nuna Girma da Matsayin Sayyid Zahara (s.a) da duk za’a gabatar a wannan Muhallin.
Maulidin wanda ake gabatarwa yanzu haka a kofar gidan Shahid Kasim Umar Sakkwato dake Unguwar Mabera a cikin garin Sakkwato. Ya samu halartar dimbin ‘Yan uwa Musulmi Almajiran Sayyid Ibrahim Yaqoub Alzakzaky dama sauran Al’ummar gari masoya Sayyida Zahara (s.a). Ku cigaba da kasancewa tare damu domin jin cikakken yadda wannan Maulidin na Hatama zai kasance amma kafin nan ga wasu kadan daga cikin Fotunan da muka dauka maku.
Baya labarinMuzaharar kiran a gaggauta sakin Sheikh Zakzaky yau Jummu’a a masallacin kasa a Abuja
Gaba labarinAn gabatar da bukin saukar hardan Al-kur’ani mai girma na Fudiyyah a Zariya